ระเบียบคณะกรรมการป้องกันและปราบปรามการฟอกเงินระเบียบคณะกรรมการป้องกันและปราบปรามการฟอกเงินว่าด้วยเงินเพิ่มสำหรับตำแหน่งข้าราชการของสำนักงานป้องกันและปราบปรามการฟอกเงินซึ่งได้รับแต่งตั้งเป็นพนักงานเจ้าหน้าที่พ.ศ. ๒๕๕๘ อาศัยอำนาจตามความในมาตรา ๒๕ (๖)และมาตรา ๔๔ วรรคสาม แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ซึ่งเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖และมาตรา ๓๘ แห่งพระราชบัญญัติระเบียบข้าราชการพลเรือน พ.ศ. ๒๕๕๑ คณะกรรมการป้องกันและปราบปรามการฟอกเงินโดยความเห็นชอบของกระทรวงการคลัง ตามหนังสือกระทรวงการคลัง ด่วนที่สุด ที่ กค๐๔๐๖.๕/๖๐๙๔ ลงวันที่ ๑๘ มีนาคม ๒๕๕๘ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการป้องกันและปราบปรามการฟอกเงินว่าด้วยเงินเพิ่มสำหรับตำแหน่งข้าราชการของสำนักงานป้องกันและปราบปรามการฟอกเงินซึ่งได้รับแต่งตั้งเป็นพนักงานเจ้าหน้าที่พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เงินเพิ่ม หมายความว่าเงินเพิ่มสำหรับตำแหน่งที่มีเหตุพิเศษตามระเบียบนี้พนักงานเจ้าหน้าที่ หมายความว่า ข้าราชการของสำนักงานป้องกันและปราบปรามการฟอกเงิน ซึ่งได้รับแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการฟอกเงินเลขาธิการ หมายความว่าเลขาธิการคณะกรรมการป้องกันและปราบปรามการฟอกเงินสำนักงาน หมายความว่าสำนักงานป้องกันและปราบปรามการฟอกเงินข้อ ๔ ให้พนักงานเจ้าหน้าที่ได้รับเงินเพิ่มเป็นรายเดือนจากงบประมาณรายจ่ายของสำนักงาน ทั้งนี้ตามหลักเกณฑ์และเงื่อนไขที่กำหนดในระเบียบนี้ข้อ ๕ พนักงานเจ้าหน้าที่ที่มีสิทธิได้รับเงินเพิ่มมีดังนี้(๑)พนักงานเจ้าหน้าที่ที่เลขาธิการมอบหมายให้ปฏิบัติหน้าที่เกี่ยวกับการบริหารการป้องกันและปราบปรามการฟอกเงินซึ่งดำรงตำแหน่งประเภททั่วไป ระดับทักษะพิเศษ ตำแหน่งประเภทวิชาการ ระดับเชี่ยวชาญและระดับทรงคุณวุฒิ ตำแหน่งประเภทอำนวยการ ระดับสูงหรือตำแหน่งประเภทบริหารระดับต้น และระดับสูง(๒) พนักงานเจ้าหน้าที่ที่เลขาธิการมอบหมายให้ปฏิบัติหน้าที่เกี่ยวกับการปราบปรามการฟอกเงินซึ่งดำรงตำแหน่ง นิติกร นักสืบสวนสอบสวน และผู้อำนวยการกองใน(ก) กองกฎหมาย(ข) กองกำกับและตรวจสอบ(ค) กองข่าวกรองทางการเงิน(ง) กองคดี ๑ - ๓(จ) กองความร่วมมือระหว่างประเทศ(ฉ) กองบริหารจัดการทรัพย์สิน(ช) กองอื่นตามที่เลขาธิการประกาศกำหนด(๓) พนักงานเจ้าหน้าที่นอกจาก (๒)ที่เลขาธิการมอบหมายให้ปฏิบัติหน้าที่เกี่ยวกับการป้องกันการฟอกเงินข้อ ๖ พนักงานเจ้าหน้าที่ตามข้อ ๕ (๒)ต้องมีคุณสมบัติเฉพาะ ดังนี้(๑) เป็นข้าราชการพลเรือนในสำนักงานซึ่งดำรงตำแหน่งประเภทวิชาการหรือตำแหน่งประเภทอำนวยการ ระดับต้นและมีประสบการณ์ที่เป็นประโยชน์ต่อการปฏิบัติงานตามกฎหมายว่าด้วยการป้องกันและปราบปรามการฟอกเงินตามที่ อ.ก.พ. สำนักงาน ทำหน้าที่ อ.ก.พ. กระทรวงประกาศกำหนด และ(๒) ได้รับปริญญาตรีทางกฎหมาย บัญชี เศรษฐศาสตร์การเงิน การคลังหรือสาขาใดสาขาหนึ่งที่เป็นประโยชน์ในการปฏิบัติงานตามกฎหมายว่าด้วยการป้องกันและปราบปรามการฟอกเงินและ(๓)สอบไล่ได้เป็นเนติบัณฑิตตามหลักสูตรของสำนักอบรมศึกษากฎหมายแห่งเนติบัณฑิตยสภา หรือ(๔) ได้รับปริญญาโทขึ้นไปทางกฎหมายบัญชี เศรษฐศาสตร์ การเงิน การคลังหรือสาขาใดสาขาหนึ่งที่เป็นประโยชน์ในการปฏิบัติงานตามกฎหมายว่าด้วยการป้องกันและปราบปรามการฟอกเงินตามที่อ.ก.พ. สำนักงาน ทำหน้าที่ อ.ก.พ. กระทรวงประกาศกำหนด(๕) พ้นทดลองราชการข้อ ๗ พนักงานเจ้าหน้าที่ตามข้อ ๕ (๓)ต้องมีคุณสมบัติเฉพาะ ดังนี้(๑)เป็นข้าราชการพลเรือนในสำนักงานซึ่งดำรงตำแหน่งประเภททั่วไป ระดับชำนาญงานขึ้นไป ตำแหน่งประเภทวิชาการระดับปฏิบัติการขึ้นไป หรือตำแหน่งประเภทอำนวยการ ระดับต้นและมีประสบการณ์ที่เป็นประโยชน์ต่อการปฏิบัติงานตามกฎหมายว่าด้วยการป้องกันและปราบปรามการฟอกเงินตามที่อ.ก.พ. สำนักงาน ทำหน้าที่ อ.ก.พ. กระทรวงประกาศกำหนด และ(๒) ได้รับปริญญาตรีทางกฎหมาย บัญชีเศรษฐศาสตร์ การเงิน การคลังหรือสาขาใดสาขาหนึ่งที่เป็นประโยชน์ในการปฏิบัติงานตามกฎหมายว่าด้วยการป้องกันและปราบปรามการฟอกเงินตามที่อ.ก.พ. สำนักงาน ทำหน้าที่ อ.ก.พ. กระทรวงประกาศกำหนด(๓) พ้นทดลองราชการข้อ ๘ ให้พนักงานเจ้าหน้าที่ตามข้อ ๕ (๑) และ (๒)ได้รับเงินเพิ่มในอัตรา ดังนี้(๑) ตำแหน่งประเภทวิชาการระดับทรงคุณวุฒิและตำแหน่งประเภทบริหาร ระดับสูง เดือนละ๒๓,๐๐๐ บาท(๒) ตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญตำแหน่งประเภทอำนวยการ ระดับสูงและตำแหน่งประเภทบริหาร ระดับต้น เดือนละ๑๙,๑๐๐ บาท(๓) ตำแหน่งประเภทวิชาการระดับชำนาญการพิเศษและตำแหน่งประเภทอำนวยการ ระดับต้น เดือนละ๑๕,๙๐๐ บาท(๔) ตำแหน่งประเภทวิชาการ ระดับชำนาญการ เดือนละ๑๓,๒๐๐ บาท(๕) ตำแหน่งประเภทวิชาการระดับปฏิบัติการซึ่งดำรงตำแหน่งมาครบ ๔ ปี เดือนละ๑๑,๐๐๐ บาท(๖) ตำแหน่งประเภทวิชาการระดับปฏิบัติการซึ่งดำรงตำแหน่งมาครบ ๒ ปี เดือนละ๘,๘๐๐ บาท(๗) ตำแหน่งประเภทวิชาการระดับปฏิบัติการซึ่งพ้นจากการทดลองราชการ เดือนละ๗,๐๐๐ บาทข้อ ๙ ให้พนักงานเจ้าหน้าที่ตามข้อ ๕ (๓)และพนักงานเจ้าหน้าที่ตามข้อ ๕ (๒) ซึ่งไม่มีคุณสมบัติเฉพาะตามข้อ ๖ได้รับเงินเพิ่มในอัตรา ดังนี้(๑) ตำแหน่งประเภทวิชาการระดับชำนาญการพิเศษและตำแหน่งประเภทอำนวยการ ระดับต้น เดือนละ๘,๐๐๐ บาท(๒) ตำแหน่งประเภททั่วไป ระดับอาวุโสและตำแหน่งประเภทวิชาการ ระดับชำนาญการ เดือนละ๖,๖๐๐ บาท(๓) ตำแหน่งประเภททั่วไป ระดับชำนาญงานและตำแหน่งประเภทวิชาการระดับปฏิบัติการซึ่งดำรงตำแหน่งมาครบ ๔ ปี เดือนละ๕,๕๐๐ บาท(๔) ตำแหน่งประเภทวิชาการ ระดับปฏิบัติการซึ่งดำรงตำแหน่งมาครบ ๒ ปี เดือนละ๔,๔๐๐ บาท(๕) ตำแหน่งประเภทวิชาการระดับปฏิบัติการซึ่งพ้นจากการทดลองราชการ เดือนละ๓,๕๐๐ บาทข้อ ๑๐ ในกรณีที่พนักงานเจ้าหน้าที่ผู้ใดปฏิบัติหน้าที่ไม่เต็มเดือนในเดือนใดให้ได้รับเงินเพิ่มในเดือนนั้นตามส่วนของจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวถ้าเดือนใดไม่ได้ปฏิบัติหน้าที่ไม่มีสิทธิได้รับเงินเพิ่มในเดือนนั้น ทั้งนี้ เว้นแต่เป็นผู้ได้รับอนุญาตให้ลาดังนี้(๑)ผู้ได้รับอนุญาตให้ลาป่วย ให้ได้รับเงินเพิ่มระหว่างลาได้ในปีงบประมาณหนึ่งไม่เกินหกสิบวันทำการ(๒) ผู้ได้รับอนุญาตให้ลาคลอดบุตรให้ได้รับเงินเพิ่มระหว่างลาได้ไม่เกินเก้าสิบวัน(๓) ผู้ได้รับอนุญาตให้ลากิจส่วนตัวให้ได้รับเงินเพิ่มระหว่างลาได้ในปีงบประมาณหนึ่งไม่เกินสี่สิบห้าวันทำการ(๔) ผู้ได้รับอนุญาตให้ลาพักผ่อนประจำปีให้ได้รับเงินเพิ่มระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(๕)ผู้ได้รับอนุญาตให้ลาอุปสมบทในพระพุทธศาสนาหรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบียและตั้งแต่เริ่มรับราชการยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจย์ณ เมืองเมกกะ ประเทศซาอุดิอาระเบีย ให้ได้รับเงินเพิ่มระหว่างลาได้ไม่เกินหกสิบวัน(๖)ผู้ลาไปรับการตรวจเลือกหรือเข้ารับการเตรียมพลให้ได้รับเงินเพิ่มระหว่างลาได้ไม่เกินหกสิบวัน แต่ถ้าพ้นระยะเวลาดังกล่าวแล้วผู้นั้นไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายในเจ็ดวันให้ได้รับเงินเพิ่มในช่วงระยะเวลาดังกล่าวด้วย(๗) ผู้ได้รับอนุญาตให้ไปศึกษา ฝึกอบรมดูงาน หรือปฏิบัติการวิจัย ให้ได้รับเงินเพิ่มระหว่างลาได้ไม่เกินหกสิบวัน(๘)ผู้ได้รับอนุญาตให้ลาอุปสมบทในพระพุทธศาสนาที่คณะรัฐมนตรีมีมติเป็นกรณีพิเศษโดยไม่ให้ถือเป็นวันลาของข้าราชการให้ได้รับเงินเพิ่มระหว่างเวลาดังกล่าวได้ไม่เกินหกสิบวัน(๙)ผู้ได้รับอนุญาตให้ลาไปช่วยเหลือภริยาที่คลอดบุตร ให้ได้รับเงินเพิ่มระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมาย(๑๐)ผู้ได้รับอนุญาตให้ลาไปฟื้นฟูสมรรถภาพด้านอาชีพให้ได้รับเงินเพิ่มระหว่างลาได้ไม่เกินหกสิบวันข้อ ๑๑ ให้สำนักงานจัดให้มีการประเมินผลการปฏิบัติงานของพนักงานเจ้าหน้าที่ทุกเดือนหากเห็นว่าไม่ผ่านเกณฑ์มาตรฐานอันแสดงถึงการหย่อนประสิทธิภาพในการปฏิบัติงานให้ระงับการจ่ายเงินเพิ่มของผู้นั้นตั้งแต่เดือนถัดไปและจนกว่าจะผ่านเกณฑ์มาตรฐานหลักเกณฑ์ วิธีการรายงานการพิจารณาผลการปฏิบัติงานและเกณฑ์มาตรฐานการปฏิบัติงานของพนักงานเจ้าหน้าที่ตามวรรคหนึ่ง ให้เป็นไปตามระเบียบของสำนักงานโดยความเห็นชอบของอ.ก.พ. สำนักงาน ทำหน้าที่ อ.ก.พ. กระทรวงข้อ ๑๒ พนักงานเจ้าหน้าที่ซึ่งมีสิทธิได้รับเงินเพิ่มผู้ใดมีสิทธิได้รับเงินเพิ่มสำหรับตำแหน่งที่มีเหตุพิเศษประเภทอื่นอยู่ด้วยให้ได้รับเงินเพิ่มตามระเบียบนี้หรือเงินเพิ่มสำหรับตำแหน่งที่มีเหตุพิเศษประเภทอื่นที่มีอัตราสูงสุดเพียงตำแหน่งเดียวข้อ ๑๓ เงินเพิ่มให้จ่ายเป็นรายเดือนในลักษณะจ่ายควบกับเงินเดือนและห้ามมิให้นำเงินเพิ่มไปรวมกับเงินเดือนเพื่อคำนวณบำเหน็จบำนาญประกาศ ณ วันที่ ๒๔ เมษายน พ.ศ. ๒๕๕๘วิษณุ เครืองามประธานกรรมการป้องกันและปราบปรามการฟอกเงินปริยานุช/ผู้จัดทำ๘ พฤษภาคม ๒๕๕๘นุสรา/ผู้ตรวจ๘ พฤษภาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๘ ง/หน้า ๑๗/๒๙ เมษายน ๒๕๕๘